kalixlouiis/myanmar-wikipedia-corpus huggingface dataset:
Steam ၏ လူဆော့အများဆုံး ဂိမ်းဆယ်မျိုးတွင် နံပါတ် ၁ ချိတ်ခဲ့ပြီး ၂၀၁၅ ဖေဖော်ဝါရီလတွင် အချိန်ပြည့်ကစားသမား တစ်သန်းကျော်ရှိသွားခဲ့ပြီး ဖြစ်သည်။
ထွက်ပြီး အွန်လိုင်းပေါ်ရှိ နာမည်ကြီး ဂိမ်းဝေဖန်သုံးသပ်ရေး အသိုင်းအဝန်းတစ်ခုဖြစ်သည့် Metacritic သည် ဒိုတာ ၂ အား နာမည်ကြီး ဝေဖန်ရေးဆရာ ၃၁ ယောက်မှ ဝေဖန် အမှတ်ပေးခဲ့ပြီး အမှတ် ၁၀၀ တွင် ၉၀ မှတ်ရရှိခဲ့သည်။
ဂိမ်းဝေဖန်ရေး ကျွမ်းကျင်သူ Adam Biessener သည် ဒိုတာ ၂ ဂိမ်းအား ၂၀၁၀ ခုနှစ်ကတည်းက တွေ့ရှိခဲ့ပြီး ကောင်းမွန်သဖြင့် ထိုဂိမ်း၏ ကစားပုံကစားနည်းနှင့် ညီမျှမှုစနစ်ကို ဆက်လက်ထိန်းသိမ်းထားတာပါက နောက်ပိုင်းတွင် ကမ္ဘာ့လူကြိုက်အများဆုံး ဂိမ်းတစ်ခုဖြစ်မည်ဖြစ်ကြောင်း ၂၀၁၀ ထုတ် Game Informer Magazine တွင်ရေးသားခဲ့သည်။
ဝေဖန်သူ Chris Thursten သည် "ဒိုတာ ၂ဂိမ်းရဲ့ ညီမျှအောင်ပြုလုပ်ထားတဲ့အချက်တွေ၊ ဆန်းသစ်တဲ့စိတ်ကူးတွေနဲ့ အချင်းချင်းညီညီညွတ်ညွတ်ဆော့ကစားရပြီး၊ ချိန်သားကိုက်မှုတွေကြောင့် အောင်မြင်လာမှာပါ" ဟုပြောကြားခဲ့သည်။
နာမည်ကြီး နည်းပညာဆိုဒ် IGN မှ Phill Cameron သည် ဒိုတာ ၂ ၏ အခမဲ့ဆော့ကစားနိုင်မှု၊ ပိုက်ဆံပေးသူက နိုင်သောဂိမ်းမဟုတ်မှုတွေကို အလွန်ကြိုက်နှစ်သက်ကြောင်း ထပ်လောင်းပြောကြားခဲ့သေးသည်။
အသုံးပြုသူတွေ၏ ကောင်းမွန်တဲ့အမှတ်ပေးချက်များကြောင့် ဒိုတာ ၂ ဂိမ်းသည် နာမည်ကြီးလာခဲ့သော်လည်း တစ်ဖက်တွင် ကမ္ဘာ့ မယဉ်ကျေးဆုံးဂိမ်းတစ်ခု ဖြစ်လာခဲ့သည်။
ဂိမ်းဆော့ကစားသူ အများစုသည် အသစ်ဆော့ကစားသူတွေကို အနိုင်ကျင့်တတ်ကြသလို၊ အပြစ်တင်တတ်ကြသည်မှလည်း အကြောင်းအရင်းတစ်ခု ဖြစ်သည်။
အသစ်ဆော့ကစားသူများ၏ အခက်အခဲမှာ အခြားသူတွေ၏ ပြစ်တင်မှုခံရခြင်း၊ ဂိမ်း၏ အသေးစိတ်ကို နားမလည်သေးသော အချိန်တွင် အတွေ့အကြုံရှိသော ကစားသမားများမှ ထိုအချက်ကို အခွင့်ကောင်းယူကာ အနိုင်ကျင့်ချင်းနှင့် အလွန်ဆဲဆိုလွန်းခြင်းတို့ဖြစ်သည်။
ထိုအချက်များကြောင့် Metro သတင်းစာတွင် ရုန့်ရင်းကြမ်းတမ်း အဆဲသန်သူများ၏ ဂိမ်းဟူ၍ ဖော်ပြချင်းခံခဲ့ရပေသည်။
ရရှိခဲ့သောဆုများ ပထမဆုံးအကြိမ် စတင်ထုတ်ဝေချိန်မှာပင် IGN ၏ အသုံးပြုသူများ ရွေးချယ်သောဆုကို ရရှိခဲ့သည်။
ဒီဇင်ဘာ ၂၀၁၂ တွင် PC GAMER ၏ နှစ်တစ်နှစ်အကောင်းဆုံး ဂိမ်းဆုကို ရရှိခဲ့သည်။
၂၀၁၃ ခုနှစ် ကမ္ဘာ့အကောင်းဆုံး အွန်လိုင်းဂိမ်းဆုနှင့် ကမ္ဘာ့အကောင်းဆုံး PC ဂိမ်းဆုကိုလည်း ရရှိခဲ့သည်။
ထိုနှစ်တွင်ပင် Game Informer ၏ အကောင်းဆုံးအွန်လိုင်းနည်းဗျူဟာ ဂိမ်းဆုနှင့် အသုံးပြုသူများရွေးချယ်သောဆု နှစ်ဆုကို ရရှိခဲ့သည်။
Game Revolution ၏ ၂၀၁၃ အကောင်းဆုံးဂိမ်း ၂၅ ဂိမ်းတွင် နံပါတ် လေးနေရာ တွင်ချိတ်ခဲ့သည်။
၂၀၁၄ ခုနှစ်တွင် ဗြိတိန်နိုင်ငံ ဂိမ်းနှင့်ပတ်သက်သော တက္ကသိုလ်မှ အကောင်းဆုံး ဂိမ်းဒီဇိုင်းနှင့် တည်ဆောက်ပုံဆုကို ပေးအပ်ရန်ရွေးချယ်ခံခဲ့ရသည် (ထိုနှစ်တွင် GTAV ကဆုရရှိခဲ့သည်)။
၂၀၁၅ ခုနှစ်တွင် ထိုဆုအပြင် ကမ္ဘာ့ဂိမ်းဈေးကွက်တွင် လူကြိုက်အများဆုံးနှင့် ဝင်ငွေအကောင်းဆုံးဆုကို ရရှိခဲ့သည်။
ကိုးကား ပြင်ပလင့် Category:၂၀၁၃ ခုနှစ် ဗွီဒီယိုဂိမ်းများ Category:ဒိုတာ ၂။
အယ်လဖာ စင်တောရိ (α Centauri) သည် နေအဖွဲ့အစည်းနှင့် အနီးဆုံး ကြယ်စနစ်ဖြစ်သည်။
ယင်းသည် အလင်းနှစ် ၄.၃၇ (၁.၃၄ pc) အကွာတွင် တည်ရှိသည်။
ယင်းစနစ်တွင် အယ်လဖာ စင်တောရိ အေ၊ အယ်လဖာ စင်တောရိ ဘီ၊ ကြယ်ပုနီဖြစ်သော အယ်လဖာ စင်တောရိ စီ (ပရိုဆီမာ စင်တောရိ) ဟူသော ကြယ်သုံးစင်း ပါဝင်သည်။
အယ်အလဖာ စင်တောရိ အေသည် နေ၏ ၁.၁ ထုထည်ရှိပြီး တောက်ပမှုမှာ နေ၏ ၁.၅၁၉ ရှိသည်။
အယ်လဖာ စင်တောရိ ဘီမှာ နေ၏ထုထည် ၀.၉၀၇၊ တောက်ပမှု ၀.၄၄၅ ရှိသည်။
ကြယ်နှစ်စင်းသည် ဗဟိုကျသောဆုံမှတ်ကို ဗဟိုပြု၍ ၇၉.၉၁ နှစ်လျင် တစ်ကြိမ်စီ လှည့်ပတ်ကြသည်။
ပရိုဆီမာ စင်တောရိနှင့် အယ်လဖာ စင်တောရိ AB တို့၏အကွာအဝေးသည် အလင်းနှစ် ၀.၂၁ (၁၃၀၀၀ au) ခန့်သာ ကွာဝေးသည်။
သာမန်မျက်လုံးဖြင့်ကြည့်ပါက ပင်မကြယ်နှစ်စင်းသည် တစ်စင်းတည်းအဖြစ်သာ မြင်ရသည်။
ပရိုဆီမာ စင်တောရိကို သာမန်မျက်စိဖြင့်မမြင်ရသော်လည်း နေနှင့်အနီးဆုံးကြယ်ဖြစ်သည်။
အယ်လဖာ စင်တောရိ အေဘီနှင့် ပရိုစီမာ စင်တောရိတို့၏ အကွာအဝေးသည် ၁၃၀၀ AU (အလင်းနှစ် ၀.၂၁) ကွာဝေးသည်။
ယင်းသည် နက်ပကျွန်းဂြိုဟ်ပတ်လမ်းကြောင်း၏ အဆပေါင်း ၄၃၀ နှင့် ညီမျှသည်။
အယ်လဖာ စင်တောရိကြယ်စနစ်သည် တောင်ကမ္ဘာခြမ်းကောင်းကင်ယံ၌ တတိယ အတောက်ပဆုံး ကြယ်လည်းဖြစ်ပေသည်။
Schaaf, F. The Brightest Stars: Discovering the Universe through the Sky's Most Brilliant Stars. Hoboken, NJ: John Wiley & Sons, 2008. P. 122. ၂၀၁၆ ခုနှစ်တွင် ပရိုဆီမှာ စင်တောရိ ဘီအမည်ရှိ ကမ္ဘာမြေအရွယ်အစားဂြိုဟ်ကို သက်ရှိများ ရှင်သန်နိုင်သောဇုန်အတွင်း ရှာဖွေတွေ့ရှိခဲ့သည်။
စတီလာ စနစ် အယ်လဖာ စင်တောရိသည် တြိကြယ်စနစ် (သုံးလုံးတွဲကြယ်စနစ်) ဖြစ်သည်။
အယ်လဖာ စင်တောရိ အေ နှင့် အယ်လဖာ စင်တောရိ ဘီ တို့ကို ဒွိကြယ်စနစ်အဖြစ်မှတ်ယူသည်။
သို့သော်လည်း ပရိုစီမာ စင်တောရိ (Proxima C) နှင့် အယ်လဖာ စင်တောရိ A သို့မဟုတ် B တို့၏ အကွာအဝေးသည် တူညီနေသောကြောင့် AB ဒွိကြယ်စနစ်ကို တခါတရံ တစ်ခုတည်းသော ဒြပ်ဆွဲအားအရာဝတ္ထုအဖြစ် မှတ်ယူကြသည်။
ပတ်လမ်းဆိုင်ရာ ဂုဏ်သတ္တိများ အယ်လဖာ စင်တောရိ အေ နှင့် ဘီ၏ ပတ်လမ်းကာလမှာ ၇၉.၉၁ နှစ်ဖြစ်သည်။
သူတို့၏ပတ်လမ်းသည် အလယ်အလတ် စက်ဝိုင်းပုံစံဖြစ်သည်။
ကြယ်တစ်ခုနှင့်တစ်ခု အနီးဆုံးပတ်လမ်းမှာ ၁၁.၂ AU (နေနှင့် စနေဂြိုဟ်တို့၏ အကွာအဝေးခန့်) နှင့် အဝေးဆုံးပတ်လမ်းမှာ ၃၅.၆ AU (နေနှင့် ပလူတို၏ အကွာအဝေးခန့်) ရှိကြသည်။
ကြယ်နှစ်ခုကြား အနီးဆုံးအနေအထားမှာ ၁၉၅၅ ခုနှစ် ဩဂုတ်လတွင် ဖြစ်ပွားခဲ့ပြီး အဝေးဆုံးပတ်လမ်းအနေအထားမှာ ၂၀၇၅ ခုနှစ် မေလတွင် ဖြစ်ပွားမည်ဖြစ်သည်။
အယ်လဖာ စင်တောရိ စီ သည် စင်တောရိ အေဘီမှ ၁၃၀၀၀ AU ကွာဝေးသည်။
ယင်းသည် စင်တောရိ အေဘီမှ နေသို့အကွာအဝေး၏ ၅ ရာခိုင်နှုန်း အကွာအဝေး (အလင်းနှစ် ၀.၂၁ သို့မဟုတ် ၁.၉ ထရီလီယံ ကီလိုမီတာ) ဖြစ်သည်။
ရုပ်ပိုင်းဆိုင်ရာ ဂုဏ်သတ္တိများ လေ့လာချက်များအရ အယ်လဖာ စင်တောရိ ကြယ်စနစ်သည် နေထက် အနည်းငယ် သက်တမ်းပိုကြီးသည်ဟုတွေ့ရသည်။
အယ်လဖာ စင်တောရိ အေဘီ၏ ထုထည်မှာ နေထက် ၂ ဆရှိသည်။
, ပုံသေနည်း ကြည့်ရန် တစ်ခုချင်းစီ၏ ထုထည်မှာ နှင့် အသီးသီး ရှိကြသည်။
အယ်လဖာ စင်တောရိ အေ left|အယ်လဖာ စင်တောရိစနစ်အား နေနှင့်နှိုင်းယှဉ်ပြထားပုံ စင်တောရိ အေသည် ဒွိကြယ်စနစ်၏ ပင်မကြယ်ဖြစ်ပြီး မိမိတို့နေထက် အနည်းငယ်ကြီးမားသည်။
ယင်းသည် အဝါရောင်သမ်းသည့် ပင်မ အစီအစဉ် အတွင်းရှိကြယ် ဟုထင်ရသည်။
ယင်း၏ စတီလာအမျိုးအစားမှာ G2 V ဖြစ်သည်။
သတ်မှတ်သည့်ပတ်လမ်း ပါရာမီတာအရ အယ်လဖာ စင်တောရိ အေသည် နေထက် အချင်းဝက်အားဖြင့် ၂၃ ရာခိုင်နှုန်း ထုထည်အားဖြင့် ၁ဝ ရာခိုင်နှုန်း ကြီးသည်။
မိမိဘာသာ လည်ပတ်နှုန်းသည် ၂၂ ရက်ကြာမြင့်သောကြောင့် ယင်း၏လည်ပတ်နှုန်းသည် အနည်းငယ်ပိုမြန်သည်။
နေသည် တစ်ပတ်လည်ပတ်ရန် ၂၅ ရက်ကြာသည်။
နေကို ဖယ်လိုက်မည်ဆိုပါက အာကျူးရပ်ထက် အနည်းငယ် မေးမှိန်ပြီး ကောင်းကင်ယံတွင် စတုတ္ထမြောက် အတောက်ပဆုံးကြယ်ဟု သတ်မှတ်နိုင်သည်။
အယ်လဖာ စင်တောရိ ဘီ စင်တောရိ ဘီသည် ဒုတိယပင်မကြယ်ဖြစ်ပြီး နေထက် အနည်းငယ်ပိုငယ်သည်။
ယင်းသည် ပင်မ အစီအစဉ် အတွင်းရှိကြယ် အမျိုးထဲမှ K1 V အမျိုးအစားဖြစ်ပြီး ပင်မကြယ်ထက် လိမ္မော်ရောင် ပိုသမ်းသည်။
အယ်လဖာ စင်တောရိ ဘီသည် နေ၏ ထုထည် ၉၀ ရာခိုင်နှုန်း၊ အချင်းဝက်အားဖြင့် ၁၄ ရာခိုင်နှုန်း ပိုသေးသည်။
ဝင်ရိုးပေါ်လည်ပတ်သည့် ကြာမြင့်ချိန်မှာ ၄၁ ရက်ဖြစ်သည်။
(ယခင်က ၃၆.၈ ရက်ဖြစ်သည်) ယင်းသည် နေထက်အနည်းငယ် ပိုသေးသော်လည်း အိတ်ဇ်ရေး ရောင်ခြည်များ ထုတ်လွှင့်ပေးသည်။
အယ်လဖာ စင်တောရိ စီ upleftt|Digitized Sky Survey မှ အယ်လဖာ စင်တောရိ မြင်ကွင်း စင်တောရိ စီအား ပရိုဆီမာ စင်တောရိဟုလည်း သိထားကြကာ နေ၏ထုထည် ၀.၁၂၃ ရာခိုင်နှုန်း၊ ဂျူပီတာထုထည်ထက် ၁၂၉ ရာခိုင်နှုန်းရှိသည်။
စင်တောရိ အေနှင့် စင်တောရိ ဘီတို့အား အယ်လဖာ စင်တောရိ အေဘီဟု တခါတရံတွင် သုံးနှုန်းသည်။
ကြယ်ပုနီဖြစ်သော ပရိုဆီမာ စင်တောရိသည် စင်တောရိ အေဘီမှ ၁၅ဝဝဝ AU ခန့် ဝေးကွာသည်။
Reipurth, B., Mikkola, S. "Formation of the Widest Binaries from Dynamical Unfolding of Triple Systems". Aohoku Place, HI: Institute for Astronomy, Univ. of Hawaii at Manoa. December 6, 2012. PDF. Retrieved 09.28.2015. ယင်းသည် ၀.၂၄ အလင်းနှစ် (၂.၂ ထရီလီယံ ကီလိုမီတာ) ခန့်အကွာအဝေးနှင့် တူညီသည်။
တနည်းအားဖြင့် အယ်လဖာ စင်တောရိ အေဘီနှင့် နေတို့၏ ၅ ရာခိုင်နှုန်းသော အကွာအဝေးပင်တည်း။
ပရိုဆီမာသည် စင်တောရိ အေဘီအား ဒြပ်ဆွဲအား သက်ရောက်သလိုရှိပြီး တစ်ပတ်တိတိ လှည့်ပတ်မိရန် နှစ်ပေါင်း ၁ဝဝဝဝဝ မှ ၅ဝဝဝဝဝ ထိ ကြာနိုင်သည်။
သို့သော်လည်း ယင်းကဲ့သို့ ဒြပ်ဆွဲအား မသက်ရောက်ဘဲ စင်တောရိ အေဘီနှင့် ဝေးရာသို့ ပြေးလွှားနေသည်မှာလည်း ဖြစ်နိုင်လေသည်။
သီအိုရီအရ ပရိုဆီမာ စင်တောရိသည် စင်တောရိ အေဘီအား နောင်နှစ်ပေါင်း သိန်းဂဏန်းခန့်အကြာတွင် စွန့်ခွာသွားနိုင်သည်။
ပရိုဆီမာနှင့် အယ်လဖာ စင်တောရိတို့ ဒြပ်ဆွဲအားချင်း သက်ရောက်နေသည်ဆိုခြင်းမှာလည်း မသေချာမရေရာသေးပေ။
ကြယ်ပုနီတစ်စင်းဖြစ်သော ပရိုဆီမာသည် နေ၏ ၈ ပုံ ၁ ပုံမျှရှိသော ကြယ်ကလေးပင်ဖြစ်ပြီး နေထက် အဆပေါင်း ၂၀၀၀၀ ပိုမိုမေးမှိန်သည်။
ယင်းသည် နေနှင့်အနီးဆုံးကြယ်ဖြစ်သော်လည်း သာမန်မျက်စိဖြင့်မြင်နိုင်ရန် မေးမှိန်လွန်းသည်။
ဂြိုဟ်စနစ် အယ်လဖာ စင်တောရိ ကြယ်စနစ်တစ်ခုလုံးအားဖြင့် အတည်ပြုနိုင်သော ဂြိုဟ် ၂ ခု တည်ရှိပြီး ယင်းတို့နှစ်ခုစလုံးသည် ပရိုစီမာ စင်တောရိအနားမှ ဖြစ်သည်။
အခြားသောကြယ်များတွင် ဂြိုဟ်များ တည်ရှိသည်ဟု ပြောဆိုကြသော်လည်း ယင်းတို့၏ ရှာဖွေတွေ့ရှိမှုကို အတည်ပြုနိုင်ခြင်းမရှိပေ။
ဤစနစ်မှ မြင်ကွင်း အယ်လဖာ စင်တောရိ အေဘီ ကြယ်စနစ်မှ ကြည့်မည်ဆိုပါက ကမ္ဘာမှကြည့်ရသကဲ့သို့ပင် မထူးခြားလှပေ၊ သို့သော် စင်တောရပ် ကြယ်စုတန်း၏ အတောက်ပဆုံးကြယ်မှာ ပျောက်ကွယ်နေပါလိမ့်မည်။
နေသည် ကမ္ဘာမြေမှ ဘီတယ်ဂျူးစ်အား မြင်ရသကဲ့သို့ တောက်ပနေမည်ဖြစ်သည်။
ကြိုတင်ခန့်မှန်းထားသော အနာဂတ်အပြောင်းအလဲများ ကြယ်စနစ်၏ လက်ရှိ ရွေ့လျားမှုနှုန်းအရ ကောင်းကင်ယံတွင် အယ်လဖာ စင်တောရိ၏ တည်နေရာသည် အချိန်နှင့်အမျှ ပြောင်းလဲသွားမည်ဖြစ်သည်။
ဥပမာအားဖြင့် အေဒီ ၆၂၀၀ ရောက်သော် အယ်လဖာ စင်တောရိသည် ဘီတာ စင်တောရိနှင့် ပတ်လမ်းကြောင်းထပ်သွားကာ မြောက်ကောင်းကင်၌ တောက်ပသော ဒွိကြယ်စနစ်ဖြစ်လာပေမည်။
အေဒီ ၂၆၇၀၀ နှစ်ရောက်သော် အယ်လဖာ စင်တောရိသည် နေနှင့်အနီးဆုံး အလင်းနှစ် ၂.၉ အကွာသို့ရောက်ရှိလာမည်ဖြစ်ပြီး လက်ရှိ ကနိုးပတ်ကြယ်၏ တောက်ပမှုနီးနီး ရှိလာမည်ဖြစ်သည်။
သို့သော် ယင်းကြယ်၏တောက်ပမှုသည် ဆိုင်ရပ်စ်ကိုမူ ကျော်သွားမည်မဟုတ်ပေ။
ဆိုင်ရပ်စ်သည် နောင်နှစ်ပေါင်း ၆၀၀၀၀ အထိ ဆက်လက်တောက်ပနေမည်ဖြစ်ပြီး နောင်နှစ်ပေါင်း ၂၁၀၀၀၀ အထိ အတောက်ပဆုံးကြယ်တစ်ခုအဖြစ် ရှိနေမည်ဖြစ်သည်။
Sky and Telescope, April 1998 (p60), based on computations from HIPPARCOS data. ကြယ်တာရာခရီးဆန့်ခြင်း အယ်လဖာ စင်တောရိကြယ်စနစ်သို့ လူသားတို့၏ လက်ရှိနည်းပညာဖြင့် စက်ရုပ် သို့မဟုတ် လူသားလိုက်ပါပြီး အာကာသခရီးသွားမည်ဆိုပါက ရာစုနှစ်ချီကာ ကြာမြင့်ပေလိမ့်မည်။
လေဆာရွက်လွှင့်နည်းပညာ သို့မဟုတ် နယူကလိယား တွန်းကန်စနစ်သုံးသော Breakthrough Starshot စီမံကိန်းများဖြင့် ခရီးသွားမည်ဆိုပါက ခရီးသွားချိန်အား ဆယ်စုနှစ်များအထိ လျှော့ချနိုင်သည်။
ယင်းကဲ့သို့သော စီမံကိန်းများ၏ ရည်မှန်းချက်များမှာ ကြယ်စနစ်တွင် ဂြိုဟ်များတည်ရှိမှုကို ဓာတ်ပုံရိုက်မှတ်တမ်းရယူခြင်းများ ဖြစ်နိုင်သည်။
ပရိုစီမာ စင်တောရိ ဘီ တည်ရှိမှုအကြောင်း ၂၀၁၆ ခုနှစ် ဩဂုတ်လတွင် European Southern Observatory မှ ထုတ်ပြန်ချက်သည် Starshot စီမံကိန်းအတွက် ပစ်မှတ်ဖြစ်ပေလိမ့်မည်။
၂၀၁၇ ခုနှစ်တွင် Breakthrough စီမံကိန်းသည် အယ်လဖာ စင်တောရိကြယ်စနစ်တွင် သက်ရှိများရှင်သန်နိုင်သောဂြိုဟ်များကို ရှာဖွေရန် ချီလီနိုင်ငံရှိ တယ်လီစကုပ်ကြီး အဆင့်မြင့်ရန် ငွေကြေးထောက်ပံ့ပေးခဲ့သည်။
ဤအဆင့်မြင့်မှုသည် ကြယ်စနစ်တွင် သက်ရှိများရှင်သန်နိုင်သောဂြိုဟ်များအား ခြေရာခံမိကောင်းနိုင်သည်။
center|အယ်လဖာ စင်တောရိ၊ ပရိုဆီမာ၊ နေတို့သည် အကွာအဝေးအားဖြင့် တူညီသည့်အနေအထားရှိသည်အား ပြထားပုံ အကွာအဝေး ခန့်မှန်းချက်များ + အယ်လဖာ စင်တောရိ AB အကွာအဝေး ခန့်မှန်းချက်များ ရင်းမြစ် Parallax (mas) အကွာအဝေး (pc) အကွာအဝေး (ly) အကွာအဝေး (Pm) ကိုးကား Henderson (1839) 2.81 ± 0.53 Henderson (1842) 1.10 ± 0.15 3.57 ± 0.5 Maclear (1851) 32.4 ± 2.5 Moesta (1868) Gill & Elkin (1885) Roberts (1895) 1.32 ± 0.2 4.29 ± 0.65 Woolley et al. (1970) Gliese & Jahreiß (1991) van Altena et al. (1995) Perryman et al. (1997) (A and B) Söderhjelm (1999) van Leeuwen (2007) (A) van Leeuwen (2007) (B) 37.5 ± 2.5 RECONS TOP100 (2012) Weighted parallax based on parallaxes from van Altena et al. (1995) and Söderhjelm (1999) မှတ်စုများ ကိုးကား ကဏ္ဍ:အယ်လဖာ စင်တောရိ Category:စင်တောရပ် (ကြယ်စုတန်း) ကဏ္ဍ:ကြယ်သုံးလုံး စနစ်များ။
College rock သည် ၁၉၈၀တွင် အမေရိကန်နှင့် ကနေဒါရှိ student – run university နှင့် college campus radio station များတွင် alternative rock ကို လွှင့်တင်ခဲ့သည်။
commercial radio stations များတွင် mainstream rock ကို ရှောင်ခဲ့သော ကျောင်းသားများ မကြာခဏဖန်တီးခဲ့သော stations’playlists ဖြစ်သည်။
[ Allmusic: College Rock] ဂီတ တီးဝိုင်းများ၏အမျိုးအစားများမှာ စမ်းသပ်လေ့လာသော post-punk နှင့် melodic pop style နှင့်အတူ new wave နှင့် underground sensibility တို့ပေါင်းစပ်ထားခြင်းဖြစ်သည်။
ဒါဟာ သေချာပေါက် အမျိုးအစားသတ်မှတ်ထားခြင်းဖြစ်သည်။
သို့သော် college rock တီးဝိုင်းများကြားထဲ တွင် အများနှင့်ဆိုင်သော အနုပညာရသများတည်ရှိနေဆဲဖြစ်သည်။
အနုပညာရှင်များမှာ R.E.M, U2, The Cure, Red Hot Chili Peppers, Camper Van Beethoven, The Smiths, XTC နှင့် Replacemet တို့ဖြစ်ပြီး ၁၉၈၀အလယ်တွင် နမှုနာအချို့ဖြစ်လာခဲ့သည်။
ခြုံငုံသုံးသပ်ချက် ၁၉၈၈ ခုနှစ်တွင် college rock အနုပညာရှင်များသည် Top 40 Billboard Hot 100 တို့တွင် single များရောက်ရှိခဲ့ခြင်းနှင့်အတူ mainstream တိုးတက်မှု အသိအမှတ်ပြုခြင်းခံရသည်။
The Church ၏ single “ Under the Milky Way” သည် ၂၆ နေရာသို့ ရောက်ရှိခဲ့သည်။
Midnight Oil သည် Beds Are Burning နှင့်အတူ ၁၇နေရာသို့ ရောက်ရှိခဲ့သည်။
Love and Rocketas ၏ single “ So Alive” နှင့်အတူ ၁၉၈၉တွင် နံပါတ်သုံးနေရာသို့ ရောက်ရှိခဲ့သည်။
၁၉၈၈တွင် R.E.M သည် သူတို့၏ single “The One I Love နှင့် Stand ၏ အောင်မြင်မှုကြောင့် mainstream pop radio တွင် ကျော်ကြားလာခဲ့သည်။
CMJ New Music Report ပုံနှိပ်ထုတ်ဝေခြင်းနှင့်အတူ အဖြစ်အပျက်တွေ့ကို အစီရင်ခံခဲ့သည်။
chart ကို ဖန်တီးခဲ့ပြီး college radio ကို ထုတ်လွှင့်ခဲ့သော အနုပညာရှင်များ၏ ကျော်ကြားမှုနှင့် တိုင်းတာခဲ့သည်။
ဂျာနယ်၏ chart များတွင် Rolling Stone မဂ္ဂဇင်းနှင့် အခြား media များတွင် အသုံးပြုခြင်းခံရသည်။
၁၉၈၈ စက်တင်ဘာလတွင် Billboard တွင် Modern Rock Tracks chart ကို မိတ်ဆက်ခဲ့သည်။
ထုတ်လွှင့်ခဲ့သော modern rock နှင့် college radio stationများကို စောင့်ကြည့် စစ်ဆေးခဲ့သည်။
တစ်ဦးချင်း college rock အနုပညာရှင်များသည် ပထမနှစ်အနည်းငယ်အတောအတွင်း ရပ်တည်မှုတွင် အောင်မြင်မှု ရရှိခဲ့သည်။
၁၉၉၀တွင် ဝေါဟာရ၏ ဂီတပုံစံသည် alternative နှင့် Indie rock ဝေါဟာရနှင့် အတူ အစားထိုးခဲ့သည်။
များသော ၁၉၈၀ college radio ဂီတ director များ mainstream American music industry တွင် လုပ်ငန်းများတွင် အောင်မြင်မှုရရှိခဲ့သည်။
Bibcode ("refcode" ဟုလည်းသိထား) သည် နက္ခတ္တဆိုင်ရာ ရည်ညွန်းချက်များအား သုံးနှုန်းရာတွင် အသုံးပြုသည်။
မူလက SIMBAD နှင့် NASA/IPAC Extragalactic Database (NED) တို့က အသုံးချခဲ့ပြီး နောက်ပိုင်း တွင်ကျယ်စွာ အသုံးပြုလာခဲ့သည်။
HD 38529 (138 G. Orionis) သည် အိုရိုင်ယွန် ကြယ်စုတန်းထဲမှ အလင်းနှစ် ၁၂၈ ဝေးကွာသည့် ကြယ်စုံတွဲစနစ်ဖြစ်သည်။
ကျမ်းကိုး ကဏ္ဍ:ကြယ်များ Category:အိုရိုင်ယွန် (ကြယ်စုတန်း)။
Wilhelm Röntgen (1845–1923) သည် ပထမဆုံး ရူပဗေဒဆိုင်ရာ နိုဘယ်ဆုရှင် ဖြစ်သည်။
ရူပဗေဒဆိုင်ရာ နိုဘယ်ဆု () သည် Royal Swedish Academy of Sciences မှ ရူပဗေဒနယ်ပယ်၌ ထူးချွန်ပြောင်မြောက်စွာ စွမ်းဆောင်နိုင်သူများအား နှစ်စဉ်ပေးအပ်လေ့ရှိသည်။
ရူပဗေဒဆိုင်ရာ နိုဘယ်ဆုအား ပထမဆုံး လက်ခံရရှိသူမှာ ဂျာမန် ရူပဗေဒပညာရှင် ဝီလီယံ ရိုတန်ဂျင်ဆိုသူဖြစ်သည်။
သူသည် X-ray အား ရှာဖွေတွေ့ရှိခဲ့သောကြောင့် ဆုပေးအပ်ခံရခြင်းဖြစ်သည်။
ဓာတုဗေဒဆိုင်ရာ နိုဘယ်ဆု ငြိမ်းချမ်းရေး နိုဘယ်ဆု အစရှိသည်ဖြင့် အဲလ်ဖရက် နိုဘဲလ်၏ သေတမ်းစာအရ ၁၈၉၅ ခုနှစ်မှစ၍ ယနေ့တိုင်ပေးအပ်လျက်ရှိရာ ၂၀၁၅ ခုနှစ်တွင် အယောက် ၂၀၀ ရှိသွားပြီဖြစ်သည်။
ဓာတုဗေဒဆိုင်ရာ နိုဘယ်ဆု () ဓာတုဗေဒနယ်ပယ်များစွာမှ ထူးချွန်သော သိပ္ပံပညာရှင်များအား Royal Swedish Academy of Sciences မှ ပေးအပ်ချီးမြှောက်သည့် နိုဘယ်ဆုဖြစ်သည်။
ဓာတုဗေဒဆိုင်ရာ နိုဘယ်ဆု ရူပဗေဒဆိုင်ရာ နိုဘယ်ဆု ငြိမ်းချမ်းရေး နိုဘယ်ဆု အစရှိသည်ဖြင့် နိုဘယ်ဆုများအား ၁၉၀၁ ခုနှစ်မှစ၍ နှစ်စဉ်ပေးအပ်လျက်ရှိကာ ပထမဆုံး ဓာတုဗေဒ နိုဘယ်ဆုရှင်မှာ နယ်သာလန်နိုင်ငံမှ Jacobus Henricus van 't Hoff ဆိုသူဖြစ်သည်။
အပြိုင် လောက (အင်္ဂလိပ်: parallel universe) ဆိုသည်မှာ သီအိုရီဆိုင်ရာ အခြားသော ခပ်သိမ်းလောကတစ်ခုဖြစ်သည်။
ယင်းစကြဝဠာသည် မိမိတို့နေထိုင်သည့် လောက(Universe)အပါအဝင် ပုံသေလောက၊ အနန္တလောကတို့ ပါဝင်သည်။
ပုံသေလောကဟူသည် ဥပမာဆိုရသော် မပြောင်းလဲဘဲ ပုံသေအရွယ်အစားရှိသော လောကဖြစ်ပြီး အနန္တလောက (inifinite universe) ဟူသည် အဆုံးအစမရှိအောင် ကျယ်ပြောလှသည့် လောကဖြစ်သည်။
မဟာ လောကသည် ယင်းတို့နှင့် ကွဲပြားသည်။
လျော်ကန်သော ဘာသာပြန်အားဖြင့် - လောက = universe စကြဝဠာ = cakkavala (မြန်မာတို့ ပါဠိစာလုံးဖြင့် သုံးလေ့ရှိသော အနန္တစကြဝဠာအတွက် ဤစာမျက်နှာကို ကူးပြောင်းဖတ်ရှုပါ။
) လူသားတို့သည် တချိန်က မိမိတို့ကမ္ဘာမြေအား လောက၏ ဗဟိုဟု ထင်မှတ်ခဲ့ဖူးသည်။
ကော်ပါးနိကပ်ဆိုသောပုဂ္ဂိုလ်ပေါ်လာသောအခါ ကမ္ဘာသည် လောက(Universe)၏ဗဟိုမဟုတ်ဘဲ နေအဖွဲ့အစည်း (solar system) ၏ သာမန်ဂြိုဟ်တစ်စင်းမျှသာဖြစ်ကြောင်း သိရှိရသည်။
ထို့မှတဖန် မိမိတို့၏နေမင်းသည်လည်း နဂါးငွေ့တန်း ဂယ်လက်ဆီ၏ အလယ်အလတ်တန်းစား သာမန်ကြယ်တစ်စင်းမျှသာဖြစ်ကြောင်း၊ နဂါးငွေ့တန်းသည်လည်း Local Group ဆိုသည့် ဂယ်လက်ဆီအုပ်စု၏ သာမန်ဂယ်လက်ဆီဖြစ်ကြောင်း၊ ဂယ်လက်ဆီတို့သည်လည်း အုပ်စုဖွဲ့ကာ မဟာဂယ်လက်ဆီအုပ်စု စသည်ဖြင့် လောက(Universe)သည် အင်မတန် ကျယ်ပြောလှကြောင်း သိရှိခဲ့ရသည်။
သို့သော်လည်း ယနေ့လူသားတို့ လောက(Universe)၏ အနားစွန်းသို့ ခေတ်မီနည်းပညာများဖြင့် လှမ်းမျှော်သောအခါ အလင်းနှစ် ၁၂ ဘီလီယံအကွာအဝေးမှ အရာဝတ္ထုများအား တွေ့ရသည်။
ထိုအရာဝတ္ထုများသည် မဟာပေါက်ကွဲမှု ဖြစ်ပြီးချင်း နှစ်သန်းပေါင်းအနည်းငယ်အကြာတွင် ဖွဲ့တည်လာကြသည့် သက်တမ်းရင့် ဂယ်လက်ဆီများ၊ ကွေဆာများ ဖြစ်ကြသည်။
ယင်းအရာဝတ္ထုများ၏အလွန်တွင် အခြားသော ဂယ်လက်ဆီများလည်း ရှိနိုင်သေးသည်။
သို့သော် ယနေ့နည်းပညာဖြင့် မမြင်နိုင်ပေ။
ယင်းကဲ့သို့ လူသားတို့လက်လှမ်းမီသမျှ လေ့လာနိုင်သည့် လောကကိုလက်လှမ်းမီနိုင်သမျှလောက (observable universe) ဟု ခေါ်ဆိုသည်။
မဟာ လောကမော်ဒန်တွင် မိမိတို့ယနေ့ခေါ်ဆိုသည့် လေ့လာနိုင်သော လောကတို့သည် အခြားလောက(Universe) တစ်ခုအဖြစ် များစွာ တည်ရှိနိုင်သည်ဟုဆိုသည်။
ဂယ်လက်ဆီများကဲ့သို့ပင်တည်း။
ယင်းအဆိုအား သက်သေပြနိုင်ရန် မဖြစ်နိုင်သေးပေ။
သိပ္ပံပညာရှင်တို့သည် ယင်းအဆိုအား အငြင်းအခုံဖြစ်ကြသည်။
မဟာလောကကို ထောက်ခံသည့် သိပ္ပံပညာရှင်များမှာ စတီဖင် ဟောကင်း၊ အလန် ဂု၊ ဘရိုင်ယန် ဂရင်နီ၊ Neil deGrasse Tyson စသည်တို့ဖြစ်ကြပြီး အခြားသော နိုဘယ်ဆုရ ထင်ရှားသူများလည်း ပါဝင်သည်။
မယုံကြည်သူအများအပြားရှိသော်လည်း သီအိုရီအရ ပူစီဖောင်း တစ်ခုမှနောက်တစ်ခုထပ်ထွက်လာပုံနှင့် ဥပမာပြထားကြသည်။
ကွမ်တမ်သီအိုရီအရလည်း မဟာပေါက်ကွဲမှု မဖြစ်ခင်တွင် အီလက်ထရွန်အမျိုးအစား ဖြစ်သောကြောင့် အက်တမ်တည်ဆောက်ပုံအရ အပြိုင်လောကများရှိနိုင်သည်။
လောက(Universe)များကို တွင်းနက်မှတစ်ဆင့် ဆက်သွယ်ထားသည်ဟုလည်း အချို့ကယူဆကြသည်။
thumb|မန္တလေးမြို့ရဲ့ တော်ဝင်နန်းသုံးအစားအစာ ခနုံထုပ် ခနုံထုပ်ဆိုသည်မှာ မန္တလေးမြို့၏ တော်ဝင်နန်းသုံး အစားအစာတစ်ခုဖြစ်သည်။
ခနုံထုပ်သည် မြန်မာအမည်မဟုတ်ပါ။
ယိုးဒယားအမည် Khanom ()ဖြစ်သည်။
ခရစ်နှစ် ၁၇၆၃ ခုနှစ်တွင် အင်းဝနေပြည်တော်၌ ဆင်ဖြူရှင်မင်း စိုးစံစဉ်အခါက စစ်ပွဲနိုင်သဖြင့် ခေါ်ယူလာသော ယိုးဒယားလူမျိုးများကို အင်းဝတွင် နေရာချထားပေးခဲ့သည်။
ကောဇာသက္ကရာဇ် ၁၂၂၁ ခုနှစ်ရောက်သည့်အခါ မင်းတုန်းမင်းက ရတနာပူရ ခေါ် မန္တလေးရတနာပုံ နေပြည်တော် တည်ထောင်သည့်အခါတွင် ယိုးဒယားဝင်း၊ ယိုးဒယားတန်း၊ မင်းသားစု၊ မုန့်တီစု ဟူသော ဝင်းများ၊ ရပ်ကွက်များတွင် ယိုးဒယားလူမျိုးများ ဆက်လက်ပြောင်းရွှေ့နေထိုင်ခဲ့ကြသည်။
ယိုးဒယားဝင်းသည် လက်ရှိ မန္တလေးမြို့ (၂၉) လမ်းနှင့် လမ်း (၃၀) ကြား ၊ (၈၁) လမ်းနှင့် (၈၂) လမ်းကြားတွင် တည်ရှိသည်။
ထို ယိုးဒယားဝင်းတွင် ယိုးဒယား အစားအသောက်များ ရောင်းချသော ဈေးလည်း ရှိခဲ့သည်။
ယိုးဒယားဈေးတွင် ရောင်းချသော ယိုးဒယား အစားအသောက်များမှာ မုန့်တီ၊ မုန့်ဟင်းခါး၊ အုန်းနို့ခေါက်ဆွဲ၊ ထိုးမုန့် ၊ ဆနွင်းမကင်း၊ မာစကတ်၊ မုန့်လက်ဆောင်းနှင့် ခနုံထုပ်တို့ ဖြစ်ပြီး ထိုအစားအစာအားလုံးသည် အခုအခါတွင် မန္တလေးမုန့်များ ဖြစ်ကုန်ကြသည်။
ထိုအစားအစာများထဲတွင် ခနုံထုပ်သည် တော်ဝင်နန်းသုံးအစားအစာ ဖြစ်ခဲ့သည်။
ပါတော်မူပြီးနောက် ကာလများတွင်လည်း ဆွေတော် မျိုးတော်များ၏ အလှူအတန်း ပွဲလမ်းများတွင် ခနုံထုပ်ကို ဂုဏ်ယူဝင့်ကြွားစွာ ထည့်သွင်းကျွေးမွေးကြသည်။
ခေတ်ပြောင်းလာသည့်အခါတွင်လည်း ကုန်သည် ပွဲစား ပိုက်ဆံရှိအသိုင်းအဝိုင်း၏ အလှူအတန်းများတွင် ခနုံထုပ်ကို တခုတ်တရ ထည့်သွင်းကျွေးမွေးဧည့်ခံသော အစဉ်အလာ တစ်ရပ်လည်းရှိခဲ့သည်။
မန္တလေး ဈေးချိုတော် ခေတ်ကောင်းစဉ်အခါကလည်း ဈေးချိုသူများ၏ နေ့လယ်နေ့ခင်း အဆာပြေတန်ဖိုးရှိ အစားအစာဖြစ်ခဲ့ပါသေးသည်။
နောက်ပိုင်း အလှူအတန်းများတွင် အသင့်စား ရေခဲမုန့်၊ ကိတ်မုန့်၊ ဒင်းဆမ်းတို့ နေရာယူသွားချိန်တွင် ခနုံထုပ်သည် ပျောက်ကွယ်လုနီးပါးဖြစ်ခဲ့ရသည်။
မန္တလေးမြို့တွင် လက်ဖက်ရည်ဆိုင် ယဉ်ကျေးမှု ထွန်းကားလာချိန် မန္တလေးအစားအစာအများစု လက်ဖက်ရည်ဆိုင်များတွင် ရရှိနိုင်သော်လည်း တော်ဝင်နန်းသုံးအစားအစာ ခနုံထုပ်အား မရရှိနိုင်ခဲ့ပေ။
ထိုမုန့်ကို မန္တလေး ဒေသခံ ဇနီးမောင်နှံ နှစ်ဦးက မန္တလေးမြို့နာမည်ကြီး လက်ဖက်ရည်ဆိုင်များမှာ ခနုံထုပ်ကို ပြန်လည်ဖော်ထုတ်လိုက်ရာတွင် မန္တလေး၏တော်ဝင်နန်းသုံး အစားအစာ ခနုံထုပ်သည် လက်ရှိ မန္တလေးမှ နာမည်ကြီး လက်ဖက်ရည်ဆိုင် တော်တော်များများတွင် မှာယူစားသုံးလို့ရနေပြီ ဖြစ်သည်။
အကိုးအကား Category:မန္တလေး။
SXDF-NB1006-2 သည် ကြယ်စုတန်း Cetus မှ ဝေးကွာသော ဂယ်လက်ဆီဖြစ်သည်။
အနီရောင်အရွေ့ တန်ဖိုး ၇.၂၁၃ ရှိကာ အလင်းနှစ် ၁၂.၉၁ ဘီလီယံ ကွာဝေးသည်။
Thirty Meter Telescope, TMT - SXDF-NB1006-2 , NAOJ (accessed 16 November 2012) ယင်းအား Subaru XMM-Newton Deep Survey Field လေ့လာရေးစခန်းမှ ရှာဖွေတွေ့ရှိခဲ့သည်။
ဂလက်ဆီသည် ၂၀၁၂ ခုနှစ်တွင် အဝေးဆုံးမှ ဂလက်ဆီဟု အဆိုပြုခံခဲ့ရသည်။
SPACE.com, "Newfound Galaxy May Be Most Distant Ever Seen", 14 June 2012 (accessed 18 December 2012) ကိုးကား Category:စီတပ် (ကြယ်စုတန်း)။
z8_GND_5296 သည် ဂလက်ဆီပု ဖြစ်ပြီး ၂၀၁၃ ခုနှစ်တွင် ရှာဖွေတွေ့ရှိခဲ့သည်။
ယင်းသည် အနီရောင်အရွေ့ အဆမတန်များပြားသည်ဟု အတည်ပြုသည်။
ဂလက်ဆီသည် ကမ္ဘာမှ အလင်းနှစ် ၁၃.၁ ဘီလီယံ (၄ Gpc) ဝေးကွာသဖြင့် သက်တမ်းအရင့်ဆုံး ဂယ်လက်ဆီတစ်ခုအဖြစ် သတ်မှတ်ခံရသည်။
ယင်းသည် မဟာပေါက်ကွဲမှုအပြီး နှစ်ပေါင်း ၇၀၀ မီလီယံအကြာတွင် ဖွဲ့တည်ခဲ့ခြင်းဖြစ်သည်။
ဘီစီဂျီကာကွယ်ဆေး ()သည် အဓိကအားဖြင့် တီဘီရောဂါကို ကာကွယ်ပေးသည့် ကာကွယ်ဆေးတစ်မျိုးဖြစ်သည်။
"BCG Vaccine: WHO position paper" (PDF). တီဘီရောဂါအဖြစ်များသည့် နိုင်ငံများတွင် မွေးဖွားသည့် ကလေးများကို မွေးပြီးပြီးချင်း တတ်နိုင်သမျှ အမြန်ဆုံး ဤကာကွယ်ဆေးကို ထိုးရန် အကြံပြုထားသည်။
သို့သော်ငြားလည်း အိတ်ခ်ျအိုင်ဗွီ ရောဂါပိုး (HIV)/ ခုခံအားကျဆင်းမှု ကူးစက်ရောဂါ (AIDS) ကူးစက်ခံနေရသောသူများအား ဤကာကွယ်ဆေး မထိုးသင့်ပါ။
"Revised BCG vaccination guidelines for infants at risk for HIV infection." တီဘီရောဂါဖြစ်ပွားလေ့မရှိသောနိုင်ငံများတွင် ရောဂါကူးစက်နိုင်ခြေရှိသော ကလေးများကိုသာ ကာကွယ်ဆေးထိုးပေးလေ့ရှိပြီး သံသယရှိသော ကလေးများကို တစ်ဦးချင်း စစ်ဆေး၍သာ ကုသလေ့ရှိသည်။
ရောဂါမရှိသော၊ ကာကွယ်ဆေးမထိုးခံဖူးသော လူကြီးများသည် အကယ်၍ ဆေးယဉ်ပါးတီဘီရောဂါသည်များနှင့် မကြာခဏ တွေ့ကြုံနေရပါက ကာကွယ်ဆေးထိုးထားသင့်သည်။
ဤကာကွယ်ဆေး၏ ရောဂါကာကွယ်နိုင်သောနှုန်းမှာ (၁၀-၂၀)နှစ်အထိ ခြားနားနိုင်သည်။
ကာကွယ်ဆေးထိုးထားသော ကလေးများတွင် (၂၀)ရာခိုင်နှုန်းခန့်ကို ရောဂါကူးစက်ခြင်းမှ ကာကွယ်နိုင်ပြီး ထိုကလေးများထဲမှ ရောဂါကူးစက်ခံရသူရှိလျှင် (၅၀)ရာခိုင်နှုန်းကို ရောဂါဖြစ်ပွားခြင်းမှ ကာကွယ်နိုင်သည်။
Roy, A; Eisenhut, M; Harris, RJ; Rodrigues, LC; Sridhar, S; Habermann, S; Snell, L; Mangtani, P; Adetifa, I; Lalvani, A; Abubakar, I (5 August 2014). ဤကာကွယ်ဆေးကို အရေပြားထဲသို့ ထိုးရသည်။
ထပ်ဆင့်ထိုးသော ကာကွယ်ဆေးများ အကျိုးသက်ရောက်မှုရှိကြောင်း သက်သေမရှိသေးပါ။
ဤဆေးကို တချို့ ဆီးအိတ်ကင်ဆာများ ကုသရာတွင်လည်း အသုံးပြုနိုင်သည်။
Houghton, BB; Chalasani, V; Hayne, D; Grimison, P; Brown, CS; Patel, MI; Davis, ID; Stockler, MR (May 2013). ဤကာကွယ်ဆေးကြောင့် ဘေးထွက်ဆိုးကျိုး ဖြစ်ပွားလေ့မရှိပါ။
အများအားဖြင့် ဆေးထိုးသော နေရာတွင် နီရဲခြင်း၊ ရောင်ရမ်းခြင်းနှင့် အနည်းငယ်နာကျဉ်ခြင်းတို့သာ ဖြစ်တတ်သည်။
ဆေးထိုးသောနေရာတွင် အနာလေးဖြစ်၍ ပျောက်သွားသည့်အခါ အမာရွတ်ဖြစ်တတ်သည်။
ဘေးထွက်ဆိုးကျိုးများမှာ ကိုယ်ခံအားကျဆင်းနေသူများတွင် အဖြစ်များပြီး ပို၍ဆိုးရွားတတ်သည်။
ဤကာကွယ်ဆေးကို ကိုယ်ဝန်ဆောင်နေချိန်အတွင်း ထိုးလျှင် အန္တရာယ်ရှိနိုင်သည်။
ဤကာကွယ်ဆေးကို နွားများတွင် တွေ့ရှိရတတ်သော မိုင်ကိုဘက်တီးရီးယမ်း ဘိုးဗစ် Mycobacterium bovis (English) ဟုခေါ်သော ဘက်တီးရီးယားမှ ပြုလုပ်ထားခြင်းဖြစ်သည်။
၎င်းဘက်တီးရီးယားမှာ အသက်ရှိသေးသော်လည်း အားပျော့သည့် အမျိုးအစားဖြစ်သည်။
ဤကာကွယ်ဆေးကို ဆေးပညာအရ (၁၉၂၁)ခုနှစ်တွင် စတင်အသုံးချခဲ့သည်။
ဤကာကွယ်ဆေးသည် ကမ္ဘာ့ကျန်းမာရေးအဖွဲ့မှ သတ်မှတ်ထားသည့် အခြေခံကျန်းမာရေးစနစ်အတွက် အဓိကလိုအပ်သောဆေးများထဲတွင် တစ်ခုအပါအဝင်ဖြစ်သည်။
"WHO Model List of EssentialMedicines" (PDF). (၂၀၁၄)ခုနှစ်အရ လက်ကားဈေးမှာ တစ်လုံးလျှင် (ဝ.၁၆)ဒေါ်လာဖြစ်ပြီး"Vaccine, Bcg". အမေရိကန်နိုင်ငံတွင် (၁၀ဝ-၂၀ဝ)ဒေါ်လာအထိ ကုန်ကျနိုင်သည်။
Hamilton, Richart (2015). တစ်နှစ်လျှင် ပျမ်းမျှ ကလေးပေါင်း သန်း(၁၀ဝ)ခန့်ကို ဤကာကွယ်ဆေး ထိုးပေးလျက် ရှိသည်။
ဆေးပညာအရ အသုံးချမှုများ တီဘီရောဂါ ဘီစီဂျီဆေးကို အဓိကအားဖြင့် တီဘီရောဂါကာကွယ်ရန် အသုံးပြုသည်။
ဤဆေးကို မွေးကင်းစကလေးများ၏ အရေပြားထဲသို့ ထိုးသွင်းခြင်းဖြင့် အသုံးပြုနိုင်သည်။
"BCG Vaccine | TB Symptoms | Tuberculin Skin Test | PPD | TB Signs" . ဤကာကွယ်ဆေးထိုးခဲ့ဖူးသူများတွင် မန်းတော့ဆေးစစ်မှု ပြုလုပ်ပါက မှားယွင်းသောရောဂါရှိသည့်အဖြေရနိုင်သည်။
သို့သော်ငြားလည်း ဤဆေးစစ်မှုမှ အလွန်မြင့်သော ရောဂါရှိသည့်အဖြေ ထွက်လာခြင်းသည် ရောဂါဖြစ်ပွားနေသောကြောင့်သာ ဖြစ်လေ့ရှိသည်။
ဤကာကွယ်ဆေးနှင့် ပတ်သက်သော အဓိကအငြင်းပွားနေရသော ရှုထောင့်မှာ ဆေးပညာစမ်းသပ်မှုများ(clinical trials) ပြုလုပ်ရာတွင် အလွန်ခြားနားသော အစွမ်းအာနိသင်များ တွေ့ရှိခြင်းဖြစ်သည်။
၎င်းမှာ နယ်မြေသဘာဝနှင့် သက်ဆိုင်မည်ဟု ထင်မှတ်ရသည်။
ဗြိတိသျှနိုင်ငံတွင် ပြုလုပ်သော စမ်းသပ်မှုများတွင် ကာကွယ်မှုနှုန်းမှာ (၆၀-၈၀)ရာခိုင်နှုန်းရှိသည်ဟု တူညီစွာ တွေ့ရှိရသော်လည်း အခြားနေရာများတွင် ပြုလုပ်သော စမ်းသပ်မှုများတွင် ကာကွယ်မှုနှုန်း လုံးဝမရှိခြင်း သို့မဟုတ် အီကွေတာနှင့်နီးလေလေ ကာကွယ်မှုနှုန်းကျခြင်းလေလေဖြစ်ကြောင်း တွေ့ရှိရသည်။
Colditz, Graham A.; Brewer, TF; Berkey, CS; Wilson, ME; Burdick, E; Fineberg, HV; Mosteller, F (1994). Fine PEM (1995). (၁၉၉၄)ခုနှစ်တွင် ပြုလုပ်ထားသော စနစ်တကျပြန်လည်ဆန်းစစ်လေ့လာမှုအရ ဤကာကွယ်ဆေးသည် တီဘီရောဂါကူးစက်ခံရနိုင်နှုန်းကို (၅၀)ရာခိုင်နှုန်းခန့် ကျဆင်းစေသည်ဟု ဖော်ပြထားသည်။
နေရာသဘာဝအလိုက် အစွမ်းအာနိသင်ခြားနားရခြင်းမှာ မျိုးရိုးဗီဇကွဲပြားခြားနားခြင်း၊ သဘာဝပတ်ဝန်းကျင် ပြောင်းလဲခြင်း၊ အခြားဘက်တီးရီးယားပိုးများနှင့် ထိတွေ့မှုရှိခြင်း၊ ကာကွယ်ဆေးထုတ်လုပ်သည့် ဓာတ်ခွဲခန်းများတွင် အသုံးပြုသော ဘက်တီးရီးယား၏ ဗီဇအမျိုးအစား မတူညီခြင်းနှင့် ဘက်တီးရီးယား မွေးမြူသည့် ကြားခံပစ္စည်း မတူညီခြင်းတို့ကြောင့် ဖြစ်နိုင်သည်။
Venkataswamy, Manjunatha M.; Goldberg, Michael F.; Baena, Andres; Chan, John; Jacobs, William R., Jr.; Porcelli, Steven A. (1 February 2012). FINE, P (1 November 1995). (၂၀၁၄)ခုနှစ်တွင် ပြုလုပ်ထားသော စနစ်တကျပြန်လည်ဆန်းစစ်လေ့လာမှု (systematic review)နှင့် မက်တာစိစစ်ချက်(meta analysis)အရ ဘီစီဂျီကာကွယ်ဆေးသည် ရောဂါကူးစက်ခံရနိုင်နှုန်းကို (၁၉-၂၇)ရာခိုင်နှုန်းခန့် ကျဆင်းစေပြီး ရောဂါဖြစ်ပွားခြင်းကို (၇၁)ရာခိုင်နှုန်းခန့် ကျဆင်းစေသည်ဟု ဖော်ပြထားသည်။
Roy A, Eisenhut M, Harris RJ; et al. (2014). သို့သော်ငြားလည်း ၎င်းလေ့လာမှုမှာ အင်တာဖလွန် ဂမ်မာ အရည်အသွေးစမ်းသပ်မှု(Interferon gamma release assay)ဖြင့် ပြုလုပ်ထားသော ဓာတ်ခွဲစမ်းသပ်မှုများကိုသာ ပြန်လည်ဆန်းစစ်ထားခြင်းဖြစ်သည်။
ဘီစီဂျီကာကွယ်ဆေး၏ ကာကွယ်ပေးနိုင်မှုကို ဆန်းစစ်ထားသော လေ့လာမှုများ၏ အချက်အလက်များမှာ သဟဇာတမဖြစ်သောကြောင့် ဤကာကွယ်ဆေး၏ ကာကွယ်ပေးနိုင်မှု သက်တမ်းကို သေချာစွာ မသိရှိကြသေးပါ။
MRC လေ့လာမှုအရ ကာကွယ်နိုင်မှုနှုန်းမှာ (၁၅)နှစ်ကြာလျှင် (၅၉)ရာခိုင်နှုန်းဖြစ်ပြီး ၂၀နှစ်ကြာလျှင် လုံးဝမကာကွယ်နိုင်တော့ပါ။
သို့သော် (၁၉၃၀)နှစ်ပိုင်းများတွင် ကာကွယ်ဆေးထိုးခံခဲ့ရသော အမေရိကန်နိုင်ငံသားများကို လေ့လာရာတွင် နှစ်ပေါင်း(၆၀)ကျော်သည်အထိ ကာကွယ်ပေးနိုင်သော သက်သေများ တွေ့ရှိခဲ့သည်။